AT&T մարզադաշտ

«AT&T մարզադաշտ» (անգլ.՝ AT&T Stadium, նախկինում հայտնի որպես Cowboys Stadium), շարժական տանիքով մարզադաշտ, որը գտնվում է Արլինգտոնում, Տեխաս, ԱՄՆ: Մարզադաշտը բացվել է 2009 թվականի մայիսի 27-ին։ «AT&T մարզադաշտը» տեղավորում է 80,000 հանդիսատես և NFL-ի երրորդ ամենամեծ մարզադաշտն է։ Մարզադաշտի առավելագույն տարողունակությունը, ներառյալ կանգնած տեղերը, 105,000 է։ Այնտեղ իր տնային հանդիպումները անցկացնում է «Դալաս Քոուբոյս» թիմը, որը հանդես է գալիս Ազգային ֆուտբոլային լիգայում (NFL), Ազգային ֆուտբոլային կոնֆերենցիայի Արևելյան դիվիզիոնում: Մարզադաշտը հյուրընկալել է NBA-ի բոլոր աստղերի խաղը 2010 թվականի փետրվարի 14-ից 16-ը։ Խաղին ներկա է եղել 108,713 հանդիսատես, ինչը պատմության մեջ ամենամեծ հանդիսատեսն է բասկետբոլի որևէ խաղի համար։ Սա դարձավ NBA-ի բոլոր աստղերի խաղի և Գինեսի համաշխարհային ռեկորդ: WWE WrestleMania 32-ը տեղի է ունեցել AT&T մարզադաշտում 2016 թվականի ապրիլի 3-ին։ Միջոցառմանը ներկա էր 101,763 մարդ՝ գերազանցելով WrestleMania III-ում սահմանված WrestleMania-ի նախորդ ռեկորդը: 2021 թվականի հունվարի 16-ին WWE-ն հայտարարեց, որ մարզադաշտը 2022 թվականին կընդունի WrestleMania 38-ը: Մարզադաշտը կլինի Միացյալ Նահանգներում գտնվող 11 մարզադաշտերից մեկը, որոնք կընդունեն 2026 թվականի ՖԻՖԱ-ի աշխարհի առաջնության խաղերը։ Ծանոթագրություններ Արտաքին հղումներ Պաշտոնական կայք